
** Szókincsfejlesztő játék: Lég előtagú szavak**

2-3 játékos játszhatja

Játékszabály:

Vágjuk ki a háromszögeket, majd keverjük össze.

Osszuk szét, a kezdő játékos középre helyezi az egyik kártyáját. A mellette lévő megpróbál mellé helyezni egy másikat. Szó és a szó magyarázata kerülhet egymás mellé. Ha nem sikerül, akkor a következő játékos jön. A játéknak akkor van vége, ha mindenki kártyája elfogyott és egy nagy hatszöget raktak ki.

Megoldás:

|  |  |
| --- | --- |
| léghajó | Csúcsos henger alakú, a levegőnél könnyebb gázzal töltött légi jármű. |
| légáram | Mozgásban lévő légtömeg. |
| légkör | A Földet körülvevő gáznemű burok. |
| légnemű | gáznemű |
| légzsák | Madarak tüdejének belső légutaihoz csatlakozó hártyás képződmény. |
| légbuborék | Folyékony vagy szilárd anyagban légnemű anyag fejlődése miatt keletkezett apró üreg. |
| légtornász | Magasban lévő, szeren mutatványokat végző akrobata. |
| légcső | A gégét a tüdővel összekötő csőszerű szerv. |
| légszomj | Fulladás érzésével járó nehéz légzés. |
| légvonal | Két földrajzi pont között húzható egyenes. (mért távolság) |
| léggömb | Levegővel vagy gázzal töltött gumiból való játékszer. |
| légvár | Hiú ábránd. |

Készítette: Kovács Mária